АҞӘА, абҵара 20 — Sputnik. Франциатәи амодельер, атунис Аззедин Алаиа, адунеи зегьы аҟны еицырдыруаз адизаинер, Париж иԥсҭазаара далҵит. Иара ихыҵуан 77 шықәса. Абри атәы аанацҳауеит Sputnik Азербаиџьан. Аҭыжьымҭа Le Point адыррақәа шьаҭас иҟаҵаны.
Адизаинер иусура хациркит Кристиан Диор Иҩнаҿы. Аамҭақәак рышьҭахь Алаиа амодақәа рдунеи аҟны ихатәы мҩа ылихит. Иаԥиҵоз ацәамаҭәала иара аԥҳәыс лыԥшӡара инаҵшьны иааирԥшуан.
1960-тәи ашықәсқәа рзы, алжиртәи аибашьра ашьҭахь Париж инанагаз акутурие қәыԥш Диор Иҩнаҟны аусура ашьҭахь, аус рыциуан Ги Лароши Тьерри Миуглери.
Иара бзиа иибоз амодельқәа иреиуан Наоми Кемпбелл, Линда Евангелиста, Стефани Сеимур, музара изыруан — актриса Греис Келлии амодель Фарида Хелфеи.